MT Il-Ġurnal Uffiċjali tal-Unjoni Ewropea C 40/18

AVVIŻ TA' INFORMAZZJONI – KONSULTAZZJONI PUBBLIKA

Indikazzjonijiet ġeografiċi mill-Ġeorġja

2010/C 40/08

In-negozjati għal Ftehim bejn il-Komunità u l-Ġeorġja dwar il-Protezzjoni ta' Indikazzjonijiet Ġeografiċi ta' Prodotti Agrikoli u Oġġetti tal-Ikel qegħdin jitħejjew. F’dan il-kuntest, qed titqies, il-protezzjoni, fil-Komunità Ewropea, tal-ismijiet imniżżlin hawn taħt bħala indikazzjonijiet ġeografiċi.

Il-Kummissjoni tistieden lil kwalunkwe Stat Membru jew pajjiż terz, jew kwalunkwe persuna naturali jew legali li għandha interess leġittimu, residenti jew stabbilita fi Stat Membru jew f'pajjiż terz, biex toġġezzjona għat-tali protezzjoni billi tibgħat dikjarazzjoni debitament sostanzjata.

Id-dikjarazzjonijiet ta' oġġezzjoni għandhom jaslu għand il-Kummissjoni fi żmien xahrejn mid-data ta' din il-pubblikazzjoni. Id-dikjarazzjonijiet ta’ oġġezzjoni għandhom jintbagħtu f’dan l-indirizz tal-posta elettronika: AGRI-B3-GI@ec.europa.eu

Id-dikjarazzjonijiet ta’ oġġezzjoni se jiġu eżaminati biss jekk jaslu fil-limitu taż-żmien stabbilit hawn fuq u jekk ikunu juru li l-protezzjoni tal-isem propost tkun:

(1) Se tmur kontra l-isem ta’ varjetà ta’ pjanta jew ta’ razza tal-annimali u b’hekk tista' tfixkel lill-konsumatur dwar l-oriġini vera tal-prodott;

(2) Se tkun kompletament jew parzjalment omonima ma' isem li diġà huwa protett fil-Komunità skont ir-Regolament tal-Kunsill (KE) Nru 1234/2007 (1) dwar l-organizzazzjoni komuni tas-suq tal-inbid u r-Regolament (KE) Nru 110/2008 tal-Parlament Ewropew u tal-Kunsill (2) dwar id-definizzjoni, id-deskrizzjoni, il-preżentazzjoni, l-ittikkettar u l-protezzjoni ta' indikazzjonijiet ġeografiċi u ta' xorb spirituż; jew stipulati fi ftehimiet li l-Komunità kkonkludiet ma' wieħed mill-pajjiżi li ġejjin: — Ir-Repubblika tal-Albanija (Id-Deċiżjoni tal-Kunsill 2006/580/KE tat-12 ta' Ġunju 2006 dwar l-iffirmar u l-konklużjoni tal-Ftehim Interim dwar il-kummerċ u affarijiet marbuta mal-kummerċ bejn il-Komunità Ewropea, min-naħa waħda, u r-Repubblika tal-Albanija, min-naħa l-oħra (3) (Protokoll 3 dwar konċessjonijiet preferenzjali reċiproċi għal ċerti nbejjed, l-għarfien reċiproku, il-protezzjoni u l-kontroll tal-ismijiet tal-inbid, ix-xorb alkoħoliku u l-inbejjed aromatizzati); — L-Awstralja (Id-Deciżjoni tal-Kunsill 94/184/KE tal-24 ta' Jannar 1994 dwar il-konklużjoni tal-Ftehim bejn il-Komunità Ewropea u l-Awstralja dwar il-kummerċ tal-inbid (4); — Il-Bosnja-Ħerzegovina (Id-Deċiżjoni tal-Kunsill 2008/474/KE tas-16 ta’ Ġunju 2008 dwar il-konklużjoni tal-Ftehim Temporanju dwar il-kummerċ u materji relatati mal-kummerċ bejn il-Komunità Ewropea, minn naħa, u l-Bosnja-Ħerzegovina, min-naħa l-oħra (5) (il-Protokoll 7)); — Il-Kanada (Id-Deċiżjoni tal-Kunsill 2004/91/KE tat-30 ta' Lulju 2003 dwar il-konklużjoni ta' Ftehim bejn il-Komunità Ewropea u l-Kanada dwar kummerċ fl-inbejjed u l-ispirti (6); — Ir-Repubblika taċ-Ċili (Id-Deċizjoni tal-Kunsill 2002/979/KE tat-18 ta Novembru 2002 dwar il-ftehim li jistabbilixxi assoċjazzjoni bejn il-Komunità Ewropea u l-Istati Membri, min-naħa waħda, u r-Repubblika taċ-Ċili, min-naħa l-oħra (7); — Il-Kroazja (Id-Deċiżjoni tal-Kunsill 2001/918/KE tat-3 ta’ Diċembru 2001 dwar il-konklużjoni ta’ Protokoll Addizzjonali li jaġġusta l-aspetti kummerċjali tal-Ftehim ta’ Stabbilizzazzjoni u Assoċjazzjoni bejn il-Komunità Ewropea u l-Istati Membri, min-naħa, u r-Repubblika tal-Kroazja, min-naħa l-oħra, biex jittieħed kont tar-riżultat tan-negozjati bejn il-partijiet fir-rigward tal-konċessjonijiet preferenzjali reċiproċi għal ċerti nbejjed, l-għarfien, il-protezzjoni u l-kontroll reċiproku ta’ ismijiet ta’ nbejjed u l-għarfien, il-protezzjoni u l-kontroll reċiproku ta’ disinjazzjonijiet għax-xorb alkoħoliku u x-xorb aromatizzat (8); — Dik li kienet ir-Repubblika Jugoslava tal-Maċedonja (Id-Deċiżjoni tal-Kunsill 2001/916/KE tat-3 ta’ Diċembru 2001 dwar il-konklużjoni ta’ Protokoll Addizzjonali li jaġġusta l-aspetti tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom min-naħa l-waħda, u l-ex Repubblika Jugoslava tal-Maċedonja min-naħa l-oħra biex jittieħed kont tar-riżultat tan-negozjati bejn il-partijiet fir-rigward tal-konċessjonijiet preferenzjali reċiproċi f'ċerti nbejjed, ir-rikonoxximent, il-protezzjoni u l-kontroll reċiproku ta’ ismijiet ta’ nbejjed u r-rikonoxximent, il-protezzjoni u l-kontroll ta’ disinjazzjonijiet għall-ispirti u xorb aromatizzat (9); — Il-Messiku (Id-Deċiżjoni tal-Kunsill 97/361/KE tas-27 ta' Mejju 1997 dwar il-konklużjoni ta' Ftehim bejn il-Komunità Ewropea u l-Istati Uniti tal-Messiku fuq ir-rikonoxximent komuni u l-protezzjoni tad-deskrizzjoni ta' spirti alkoħoliċi (10); — Il-Montenegro (Id-Deċiżjoni tal-Kunsill 2007/855/KE tal-15 ta’ Ottubru 2007 dwar l-iffirmar u l-konklużjoni tal-Ftehim Provviżorju dwar il-kummerċ u materji relatati mal-kummerċ bejn il-Komunità Ewropea, minn naħa waħda, u r-Repubblika tal-Montenegro, min-naħa l-oħra (11); — L-Afrika ta' Isfel (Id-Deċiżjoni tal-Kunsill 2002/51/KE tal-21 ta' Jannar 2002 dwar il-Ftehim bejn il-Komunità Ewropea u r-Repubblika tal-Afrika ta' Isfel dwar il-kummerċ fl-inbid (12), u d-Deċiżjoni tal-Kunsill 2002/52/KE tal-21 ta' Jannar 2002 dwar il-Ftehim bejn il-Komunità Ewropea u r-Repubblika tal-Afrika ta' Isfel dwar il-kummerċ fi spiriti (13); — L-Iżvizzera (Id-Deċiżjoni tal-Kunsill 2002/309/KE, Euratom, u tal-Kummissjoni dwar il-ftehim dwar kooperazjoni xjentifika u teknoloġika, tal-4 ta' April 2002 dwar il-konklużjoni ta' seba' Ftehim mal-Konfederazzjoni Svizzera (14), u b'mod partikulari l-Ftehim bejn il-Komunità Ewropea u l-Konfederazzjoni Żvizzera dwar in-negozju tal-prodotti agrikoli – l-Anness 7); — L-Istati Uniti tal-Amerika (Id-Deċiżjoni tal-Kunsill 2006/232/KE tal-20 ta' Diċembru 2005 dwar il-konklużjoni ta' Ftehim bejn il-Komunità Ewropea u l-Istati Uniti tal-Amerika dwar il-Kummerċ tal-inbid (15).

(3) Fid-dawl tar-reputazzjoni u tal-fama tat-trademark u t-tul ta’ żmien li ilha tintuża, x’aktarx li se tiżgwida lill-konsumatur dwar l-identità vera tal-prodott;

(4) Se tipperikola l-eżistenza ta’ isem kompletament jew parzjalment identiku jew ta’ trademark jew l-eżistenza ta’ prodotti li jkunu ilhom fis-suq b’mod legali għal mill-inqas ħames snin qabel id-data tal-pubblikazzjoni ta’ din in-notifika;

(5) Jew jekk jistgħu jingħataw dettalji li minnhom wieħed jista’ jikkonkludi li l-isem li għalih qed titqies il-protezzjoni huwa ġeneriku.

Il-kriterji msemmijin hawn fuq għandhom ikunu evalwati skont it-territorju tal-Komunità, li, fil-każ tad-drittijiet tal-proprjetà intellettwali, jirreferi biss għat-territorju jew għat-territorji fejn dawn id-drittijiet huma protetti. Il-protezzjoni eventwali ta’ dawn l-ismijiet fil-Komunità Ewropea tiddependi fuq il-konklużjoni b’suċċess ta’ dawn in-negozjati u fuq l-att legali sussegwenti.

Lista ta' Indikazzjonijiet Ġeografiċi għall-prodotti agrikoli u l-oġġetti tal-ikel (16)

Il-kategorija tal-prodotti Isem kif irreġistrat fil-Ġeorġja Traskrizzjoni b'ittri Latini Inbid axaSeni Akhasheni Inbid atenuri Atenuri Inbid gurjaani Gurjaani Inbid kaxeTi (kaxuri) Kakheti (Kakhuri) Inbid kardenaxi Kardenakhi Inbid xvanWkara Khvanchkara Inbid kotexi Kotekhi Inbid qinZmarauli Kindzmarauli Inbid yvareli Kvareli Inbid manavi Manavi Inbid mukuzani Mukuzani Inbid nafareuli Napareuli Inbid sviri Sviri Inbid Teliani Teliani Inbid tibaani Tibaani Inbid winandali Tsinandali Inbid tviSi Tvishi Inbid vazisubani Vazisubani

(1) ĠU L 299, 16.11.2007, p. 1.

(2) ĠU L 39, 13.2.2008, p. 16.

(3) ĠU L 239, 1.9.2006, p. 1.

(4) ĠU L 86, 31.03.1994, p. 1.

(5) ĠU L 169, 30.6.2008, p. 10.

(6) ĠU L 35, 6.2.2004, p. 1.

(7) ĠU L 352, 30.12.2002, p. 1.

(8) ĠU L 342, 27.12.2001, p. 42.

(9) ĠU L 342, 27.12.2001, p. 6.

(10) ĠU L 152, 11.6.1997, p. 15.

(11) ĠU L 345, 28.12.2007, p. 1.

(12) ĠU L 28, 30.01.2002, p. 3.

(13) ĠU L 28, 30.1.2002, p. 112.

(14) ĠU L 114, 30.4.2002, p. 1.

(15) ĠU L 87, 24.3.2006, p. 1.

(16) Lista mogħtija mill-awtoritajiet tal-Ġeorġja, fil-qafas tan-negozjati li għadhom għaddejjin. Silta mir-Reġistru GI tal-Ġeorġja, Ġeorġja Law on Appellations of Origin and Geographical Indications of Goods (Liġi dwar id-Denominazzjonijiet tal-Oriġini u l-Indikazzjonijiet Ġeografiċi tal-Oġġetti) tat-22 ta' Awissu 1999 (http://www.sakpatenti.org.ge).